《贺生第五子》
宋代·傅大询

春风有客到门墙，院落犹闻天上香。曲水尚迟三日宴，燕山要足五枝芳。

偶逢贺夏随飞燕，不误题书作弄璋。从此葛山坛下路，要成父子锦衣乡。

作者简介：傅大询，字公谋，宋朝分宜（今属江西）人。分宜有铃岗，因以自号。与许及之（孝宗淳熙七年知分宜县）同时，许《涉斋集》卷七有 《谢傅公谋贺雪》 。